Tambralinga
Tambralinga (skr. Tambralingam – „raudona linga“) – hinduistinė-budistinė malajų valstybė. Viena seniausių Malajų salyne, kurios kultūrinis ir politinis branduolys buvo Kra sąsmauka (dab. Tailando Nakhon si Thamarat, Surat Thani, Krabi ir Phang Nga provincijos). Ekspansijos laikotarpiu XIII–XIV a. kontroliavo didesnę dalį Malakos pusiasalio dab. šiaurės Malaizijos ir pietinio Tailando teritorijose.